
PARTIJOS SUVAŽIAVIMUI 
DERAMĄ SUTIKIMĄ! 

Kalba SMV-1 pirmaujančiu brigadų vadovai 


Švaistome TSKP CK projektą 
partijos XXVI suvažiavimui 

Pagrindinė užduotis 

Aš ir mano draugai susipa¬ 
žinome su TSKP CK projek¬ 
tu partijos XXVI suvažiavi¬ 
mui. Tarytum prieš mūsų akis 
atsiskleidė milžiniškos mūsų 
šalies vystymo perspektyvos. 
Mūsų. Ignalinos atominės elek¬ 
trinės statytojų, laukia dideli 


darbai. Mano brigada tiesia 
sienas pagrindiniam korpusui. 
Tai atsakingas darbas. Ir mes 
įvykdysime partijos nurodymą. 

I. PAZYNICIUS 
SMV-1 montuotojų- 
suvirintojų brigadininkas 

Perduodama patirtis 


l Vakarų statybos valdybą 
atėjau dirbti kartu su Bronis- 
lavu Mačiulalčiu. Dabar ir aš. 
ir jis — brigadininkai. Triū¬ 
siame viename bare. Mačiu- 
laičio darbo rodikliai geresni 
negu mano. keičiamės patir¬ 
timi, įsisaviname tai. kas pa¬ 
žangu, spartuoliška. Dabar bri¬ 


gados vaikinų išdirbis padidė¬ 
jo. Darbo kokybė, meistrišku¬ 
mas glaudžiai susiję su darbo 
patirties perdavimu, tarpusa- 
sio pagalba. 

A. OSTAPKO 
dallidžių-betonuotojų 
brigadininkas 


Kas pasiekta — 
ne riba 

X-Jo penkmečio pradžia 
sutapo su pirmosiomis mano 
darbo dienomis Ignalinos 
atominės elektrinės statyboje. 

Manau, kad pasisekė. Vai¬ 
kinai pasitaikė iniciatyvūs, 
dirba noriai. Kolektyvas ne 
kartą buvo pirmaujančiųjų 
gretose, pasiekė neblogų re¬ 
zultatų. 3 kv. m. nenuimamų 
klojimų, vietoj 2,1 kloja kiek¬ 
vienas brigados narys per 
pamainą. 

Brigadininkas B. Mačiulaitis 


KONKURSAS-81 


Atėjo 1981-ieji, TSKP XXVI suvažiavimo metai, vienuo¬ 
liktojo penkmečio metai. Mūsų kolektyvas pasitiko juos, tvirtai 
nusprendęs sėkmingai įvykdyti visas užduotis, pasiekti dar 
svaresnių darbo laimėjimų. Statybininkų pagalbininku bus 
,, Energetikas“. 

Jums, spaudos aktyvistai 

Laikraštis skelbia konkursą, kuriame galės dalyvauti visi 
skaitytojai. Taigi, redakcija organizuoja Vakarų statybos val¬ 
dybos korespondentų postų konkursą, geriausiam spaudos ak¬ 
tyvistui nustatyti. Nugalėtojais taps tie korespondentų postai, 
kurie išsamiausiai informuos redakciją apie tai, kas vyksta 
statybų aikštelėse, pasakos apie dirbančiųjų šiokiadienius, apie 
socialistinio lenktyniavimo nugalėtojus, apie problemas ir jų 
sprendimą, dalykiškai atskleis trūkumus, patelks įdomias me¬ 
džiagas. Nugalėtojai bus premijuojami: pirmoji premija — 
200 rublių, dvi antrosios — po 100 rublių, trys trečiosios — 
po 75 rublius. Konkurso rezultatai bus paskelbti 1982 metų 
išvakarėse. Premijos bus išmokėtos aktyviausiems korespon¬ 
dentų postų nariams pagal sąrašus, kuriuos pristatys partinių 
organizacijų sekretoriai. 

♦Ignalinos atominės elektrinės 
statyba: augimo pakopos* 

Su tokia antrašte redakcija skelbia dar vieną konkursą — 
visiems skaitytojams. Priimami — įvairių žanrų rašiniai-apy- 


braižos, reportažai, straipsniai, korespondencijos, atskleidžian¬ 
tys pagrindinę temą, pasakojantys apie kolektyvo augimą, 
svarbių objektų statymą, apie tai, kaip formuojasi asmenybė, 
žodžiu, apie viską, kas padės giliau, plačiau ir išsamiau ats¬ 
kleisti temą. Rašinius siusti su užrašu ,,Konkursui 44 . Ignalinos 
atominė elektrinė kyla į aukštį“. Nugalėtojų laukia premijos: 
pirmoji premija — 75 rubliai, antroji premija — 50 rublių, 
trečioji premija — 25 rubliai Konkurso rezultatai bus susu¬ 
muoti 1982 metų išvakarėse. 


Nuotraukos pasakoja 

Redakcija taip pat organizuoja konkursą fotografams mė¬ 
gėjams ir fotografams profesionalams. Antraštė ,.Objektyvas 
įamžina“. Konkurso tikslas — papasakoti apie dirbančiuosius, 
kolektyvo formavimąsi. statybininkų šiokiadienius, fiksuoti 
nuotraukose svarbiausius veiklos momentus. Nugalėtojų laukia 
premijos: pirmoji — 75 rubliai, antroji — 50 rublių, trečio¬ 
ji — 25 rubliai. 


Statybos emblema 


Paskutinio konkurso sąlygos tokios: teikia nupiešti lako¬ 
nišką Ignalinos atominės elektrinės statybos emblemą. Geriau¬ 
sios emblemos autoriui — premija 100 rublių. 

Rašiniai, nuotraukos ir pieštniai priimami iki 1081 metų 
lapkričio 30 dienos. 


Komjaunimo 

gyvenimas 


Laikraštyje buvo pasakojama 
apie Visasąjunginę spartuolišką 
komjaunuoliškąją estafetę, skir¬ 
tą TSKP XXVI suvažiavimui pa¬ 
žymėti. Straipsnis „Estafetė tę¬ 
siasi“ — apie Ignalinos atomi¬ 
nės elektrinės jaunuosius staty¬ 
tojus. Neseniai estafetę perėmė 
pečioriečiai .VSV delegacija ap¬ 
silankė hidroelektrinės statybo¬ 
je. Paprašėme Vakarų statybos 
valdybos komjaunimo komiteto 
sekretoriaus pavaduotoją V. Tur- 
čianovą pasidalinti įspūdžiais. 


SVEČIUOSE 

PAS 

DRA U GUS 

Pasibaigus Visasąjunginei 
spartuoliškai komjaunuoliškai 
statybos estafetei, mūsų delega¬ 
cija Išvyko į Komi ATSR per¬ 
duoti ją jauniesiems Pečioros 
hidroelektrinės statytojams. 

Šiltai mus sutiko Pečloroje. 
Ten, kur kyla pagrindinio korpu¬ 
so pastoliai, po atviru dangumi 
buvo suorganizuotas mitingas. 
Kalbėjo Visasąjunginės spartuo- 
liškos komjaunuoliškos statybos 
štabo viršininkas V. Marčenko. 
Jam mes atidavėme estafetės al¬ 
bumą. Paskui buvo iškelta esta¬ 
fetės vėliava. 

Vakare jaunimo kavinėje, ku¬ 
rią pastatė vaikinai, buvo suorga¬ 
nizuotas draugystės vakaras. Jo 
metu mes papasakojome apie Ig¬ 
nalinos atominės elektrinės sta¬ 
tybą, apie Sniečkų ir žmones, gy¬ 
venančius šiame mieste, parodė¬ 
me nuotraukas, atlikome keletą 
dainų, kurių autoriai — agitme- 
ninės brigados ,,Stimeltonas“ na¬ 
riai. Tačiau labiausiai patiko dai¬ 
na, sukurta specialiai draugys¬ 
tės vakarui pažymėti. Pasikeitė¬ 
me taip pat suvenyrais, o hidro¬ 
elektrinės jaunieji statytojai pa¬ 
dainavo savo dainas, apie Pečio- 
rą ir hidroelektrinę. 

Tądien mes pabuvojome pro¬ 
fesinio meistriškumo konkur¬ 
se, susipažinome su darbo or¬ 
ganizavimu hidroelektrinės sta¬ 
tyboje, matėme dvejas jau vei¬ 
kiančias turbinas, aplankėme Pe¬ 
čioros kraštotyros muziejų... 

Nauji susitikimai visuomet 
ilgai prisimenami. Ypač, jeigu 
tie susitimai su gerais, darbš¬ 
čiais žmonėmis. 

Manau, kad susitikimas su pe- 
čioriečiais pasiliks ilgam atmin¬ 
tyje. o mūsų draugystę tęs mū¬ 
sų darbai. 

V; TURCIANOVAS 
Vakarų statybos valdybos 
komjaunimo komiteto 
sekretoriaus pavaduotojas 




































SKAITYTOJŲ PAGEIDAVIMU 


(ŽYMOS ŽMONĖS 



KELIAS 

DU MCSŲ KOLEKTYVO ATSTOVAI — VAKARŲ STA¬ 
TYBOS VALDYBOS VIR5INIKAS G. SEREDA IR KRANI¬ 
NINKAS I. ABRAMOVAS (MECHANIZACIJOS VALDYBA) 
IŠRINKTI LKP XVIII SUVAŽIAVIMO DELEGATAIS. MŪ¬ 
SŲ PASAKOJIMAS APIE DARBININKĄ I. ABRAMOVĄ. 


|H E, žygdarbiais mano 
herojus nepagarsėjo. 
Jo gyvenimo upė tekėjo 
kaip ir daugelio kitų, ra¬ 
miai. Ir vis dėlto ji iš¬ 
ugdė tvirtą charakteri, ku¬ 
ris jaučiamas ir el¬ 
gesyje, ir eisenoje, ir kalbo¬ 
je. ir darbuose. Abramovas 
dirba kranininku, stato Ig¬ 
nalinos atominę elektrinę. At¬ 
sakančiai dirba. Apdovanotas 
garbės raštais. Penkmečio už¬ 
duoti mano herojus įvykdė iki 
110-ųjų V. Lenino gimimo 
metinių. Ir iš kitų rei¬ 
kalauja dirbti tik gerai, nors 
ne brigadininkas. Abramo¬ 
vas — komunistas. Jau penk¬ 
tą kartą iš eilės Ivanas Niko- 
lajevičius išrenkamas mecha¬ 
nizacijos valdybos baro part- 
gruporgu. O dabar jis — 
LKP Ignalinos rajono komi¬ 
teto narys, išrinktas Lietuvos 
Komunistų partijos XVIII su¬ 
važiavimo delegatu. 

Kaipgi formavosi Jo cha¬ 
rakteris? 

Suprantama, kovoje, ir vi¬ 
sų pirma su pačiu savimi. 
Sunku nugalėti save, galbūt 
sunkiausia. 

Tos mažos pergalės... pada¬ 
rė jį tikru žmogumi. O kelias 
buvo ilgas ir vingiuotas. 

B erniukas verkė. Jis 
pavargo. Pritrynė pūs¬ 
les ant delnų, skaudžiai užsi¬ 
gavo. Ir dabar jam buvo grau¬ 
du ir pikta. O ta saulė negai¬ 
lestingai kepino. Visą kūną 
maudė. Tokiam su vaikais upė¬ 
je taškytis ar grybauti, o ran¬ 
kose sunkus neklusnus dalgis, 
ir aukšti rugiai. 

Mama rodė, kaip reikia 
kirsti rugius. Ji lengvai mo¬ 
suoja dalgiu. O kai pabandė 
pats — sunku. Ir žemės kva¬ 
po, kuris anksčiau buvo toks 
mielas, dabar jis neapkentė. 

,,Bėgsiu iš šito lauko“, — 
nusprendė berniukas. Nuš¬ 
luostė delnais užverktą veidą 
ir jau norėjo numesti dalgi, 
tik staiga prieš akis išdygo 
rūstus motinos veidas. Išbars? 
Ne. Tik vėl tylėdama paž¬ 
velgs, o jos akys pasakys: 
,,Ką tu, Vaniuša, pridirbai? 
Broliukas tavo ir sesutė, nors 
irgi mažyčiai, bet duoną tau 
uždirba. O tu žaisi?.. Ne, ne¬ 
būsi tu vyru...“. Ir atsidūsta. 

Sukando Vania dantis, tvir¬ 
čiau suspaudė dalgiakoti. Ne¬ 
veltui motina kalbėjo? ,,Duo¬ 
na skani todėl, kad prakaite 
išmirkusi“. Vania uostė ir Juo¬ 
kėsi — iš kur prakaltas?! Da¬ 
bar suprato. 

Vakare išvargęs krito l lo¬ 
vą. Maudė visą kūną, bet Va¬ 
nia buv 0 patenkintas: duona, 
kurią greitai iškeps mama. už¬ 
dirbta jo prakaitu. 

Jis buvo jau beužmiegąs, 
kai ant lovos, šalia atsisėdo 
motina. Nuginęs šalin snaudu¬ 
li, Vania pažiūrėjo l jos akis 
ir pamatė jose ramų švelnų 
atspindi. ,.Nusiplūkei, sūneli, 
— sakė akys. — Nieko. Tu 
tikru vyru būsi. Ir nepyk. 
Taip reikia“. Vania nusišyp¬ 
sojo. užsimerkė. Ir pats sup¬ 


rato, kad taip reikia, kad mo¬ 
tina nori jam tik gero — juk 
ne dirbti verčia, o tik moko. 
Kur ten motinai, nors ir su 
gerų žmonių pagalba, keturius 
vaikus išmaitinti? Jis tai jau 
vyras, parodys ką sugeba. Pa¬ 
tenkintas savimi, Vania baks¬ 
telėjo nosimi, šiurkščią moti¬ 
nos ranką. Ir Jam pasirodė, 
kad kvepia Ji žeme. Toks ma¬ 
lonus kvapas... 

K VEPĖJO rugiai. Stam¬ 
bios. svyrančios var¬ 
pos... Lengvas vakaro vėjas 
ginė rugių lauku bangas. 
Daug bus duonos... 

Vania sustabdė kombainą, 
nušoko ant žemės. Tai buvo Jo 
laukas. Jo. Todėl, kad užaugi¬ 
no jis svyrančius rugius ir 
dabar su draugais triūsė čia. 
Jis nusišypsojo, prisiminęs 
pirmuosius savo žingsnius ši¬ 
tame lauke. Patenkinta tik¬ 
riausiai motina. Juk jis bai¬ 
gė kaimo profesinę technikos 
mokyklą, ne blogesnis už ki¬ 
tus ,,Tėvynės“ kolūkyje. 

Vania įlipo i kabiną, užve¬ 
dė motorą. 

Keldamas dulkių debesis, 
keliu riedėjo pirmininko Vi¬ 
liukas 

— Kaip darbas? — iškišo 
galvą pirmininkas. 

— Gerai. Užbaigiau. Namo 
važiuoju. 

— Klausyk, Ivanai, papra¬ 
šysiu tave: reikia šiąnakt pa¬ 
dirbėti. Rytoj ko gero lietaus 
bus. Suguldys rugius. Padėk 
vyrams, — pirmininkas pa¬ 
žiūrėjo t vaikiną. 

Vania tylėjo: nesinorėjo 
skirtis su mintimi apie šiltą 
jaukią trobą. Apsidairė. Lauke 
matėsi daugybė mašinų. Tik¬ 
riausiai draugai Jau žinojo, 
kad oras rytoj bus bjaurus ir 
nesiruošė namo. 

— Jeigu reikia, vadinasi, 
reikia, — atsakė Vania. 

— Na, ir aš taip manau. 
Šaunuolis. 

Nepastebimai prabėgo nak¬ 
tis. Sustabdęs mašiną, Vania 
nustebo. Jau aušo. Aplink 
driekėsi nuimtas rugių lau¬ 
kas. Kvėpuoti buvo lengva. 
Šviežias rugių kvapas, nus¬ 
telbiantis net benzino kvapą... 
Vania aplaižė sūrias lūpas, 
įsiklausė. Skambėjo tyla... Ir 
jam pasirodė, kad žemė tary¬ 
tum gyva. kad viską jaučia Ji 
ir žino. Laukas, miškas hori¬ 
zonte, tolimos kalvos — vis¬ 
kas gyva. Ir tarsi nematoma 
gija nusitiesė l žemę nuo šir¬ 
dies. Pajuto Ivanas jos alsa¬ 
vimą ir nustojo kvėpuoti, kad 
nenutrauktų šios plonos nuos¬ 
tabios gijos. 

— Ko žioplinėji? — išgir¬ 
do Ivanas ir atsisuko. 

Apačioje, šalia traktoriaus 
stovėjo Volodia, vienas iš ge¬ 
riausių kolūkio traktorinin¬ 
kų: jis buvo truputėli vyres¬ 
nis už Ivaną, bet nepaisydami 
metų skirtumo, jiedu drauga¬ 
vo. 

Volodlos veidas juokėsi. Jis 
žvelgė l draugą, sėdinti kabi¬ 
noje. 

— Gėriesi? Gėrėkis. Ge¬ 
rai padirbėjai. Spjauk l tai, 
kad nemiegojai. Paskui išsi¬ 
miegosi. Volodlos žodžiai su¬ 
tapo su Ivano mintimis, ir 
Abramovas pagalvojo: su to¬ 
kiais draugais nepražūsi. Krū¬ 
tinėn plūstelėjo šilta džiaugs¬ 
mo banga. 

D AUG draugų turėjo 
Ivanas kaime. Kartu 
praleisdavo laisvalaiki, dėl 
draugų ir l peštynes įsivelda¬ 
vo. Bet greitai teko su jais 
atsisveikinti: jis išėjo į Tary¬ 
binę Armiją, tapo statybinin¬ 
ku. Atsirado nauji draugai, 
nauji rūpesčiai. O dar po me¬ 


tų atsitiko tai, kas anksčiau 
ar vėliau turėjo atsitikti kai¬ 
mo vaikino gyvenime. 

Niekada Ivanas taip nesi¬ 
jaudino. kaip tądien. Ą turėjo 
priimti l partiją. 

Ivaną čia visi gerai pažino¬ 
jo. Karininkas — dalinio 
partinės organizacijos sekre¬ 
torius. pristatė Abramovą: 

— Jis yra dallldžlų-beto- 
nuotojų meistras, — pasakė 
karininkas. — Ir Jis ir jo 
draugai dirba gerai, padaro 
daugiau normos. Kolektyve JI 
gerbia, žodžiu, reikia mums 
tokių vaikinų. 

— Kuo dirbote iki tarny¬ 
bos Tarybinėje Armijoje? — 
paklausė Ivaną dalinio parti¬ 
nio biuro narys. 

— Traktorininkas aš. 
Ariau, sėjau, duoną auginau. 

— Vadinasi, žemę mylėjai? 

— Kodėl mylėjau? Aš ją ir 
dabar myliu. 

— Dabartinis užsiėmimas 
jums ne prie širdies? 

— Kodėl? Prie širdies. Ir 
todėl prie širdies, kad žemę 
myliu. Ji ilgisi žmogaus ran¬ 
kų. Ir čia, ir tenai. O žmo¬ 
nėms namai reikalintgi, fab¬ 
rikai. Žemė, žmonės, darbai— 
viena visuma. 

Salė pritariamai suūžė. 

Buvo ir daugiau klausimų. 
Priėmė Abramovą vienbal¬ 
siai. Ir neapsiriko. Jis visada 
būdavo spartuolių gretose, 
stengdavosi pateisinti komu¬ 
nisto vardą. 

Kartą, likimas ji išbandė. 
Tai atsitiko po keleto metų. 
Tačiau Jis atlaikė išbandymą. 

B UVO nežmoniškai šal¬ 
ta. Bet nors šalčiai Si¬ 
bire, kur Ivanas apsigyveno 
atitarnavęs Tarybinėje Armi¬ 
joje. įprastas reiškinys, tą¬ 
dien gyvsidabrio stulpelis nu¬ 
krito labai žemai. 

Tačiau trasą tiesti reikėjo. 
Dirbo Ivanas susikaupęs, kaip 
visuomet, nekreipė dėmesio l 
tai, kad šaltis pamažu lenda 
po drabužiais. Tik pasibaigus 
pamainai pajuto — kojos kaip 
ne savos. Pamėgino atsistoti ir 
suprato — nušalo. 

Gydytojų išvada buvo kate¬ 
goriška: su vamzdžių klojimo 
mašina reikės atsisveikinti. 
Vadinasi, sudie draugai, su¬ 
die didelė statyba. 

— Sakykite, — kreipėsi 
Ivanas l pagyvenusi gydytoją, 
— kranininku dirbti galėsiu? 

— Kranininku, sakote... 
Štai ką jaunuoli. Sunkumų, 
suprantama bus. Bet Jeigu no¬ 
rite, pabandykite. Kranininko 
darbas kitoks. Uždara kabina. 

Ir vėl pasisekė Abramovui. 
JI paskyrė J Grigorijaus Pro- 
vodenko brigadą Darbo drau¬ 
gai šiltai priėmė naujoką, o 
labiausiai prityręs kranininkas 
Anatolijus Diominas pradėjo 
JI globoti... Greitai Ivanas 
tapo vienu iš geriausių kra¬ 
nininkų. Trys šios brigados 
vyrai, tame tarpe ir Provo- 
denko buvo jau anksčiau ap¬ 
dovanoti Lenino ordinu. O kai 
objektas Sibire buvo atiduo¬ 
tas naudoti, Ivanas iš¬ 
vyko l Lietuvą, statyti prie 
Drūkšių ežero atomini gigan¬ 
tą. 

Š TAI ir susipažinome 
su darbininku Abra 
movu. Ką dar galima pridur¬ 
ti? Galbūt tai, kad statė Snieč¬ 
kaus gyvenvietę, statybos in¬ 
dustrijos bazę? Ir čia Jis su¬ 
tiko gerus draugus. Tokius 
kaip kraninkas, Aleksandras 
Ančiutinas, elektrikas Vladi¬ 
miras Lavrovas ir kiti. 

J. STROGANOVAS. 


\ redakciją ne kartą kreipėsi 
skaitytojai, prašydami papasakoti 
apie tai, ar įvyks kokie pakiti¬ 
mai, pradėjus veikti Ignalinos 
atominei elektrinei. Atsako Lie¬ 


tuvos TSR Mokslų Akademijos 
narys-korespondentas, fizikos- 
matematikos mokslų daktaras, 
profesorius B. Styro. 


ŽYDĖS SODAI 

Atominė elektrinė 
ir gamtinė aplinka 


Kas yra atominė energija, 
žmonija sužinojo po to, kai virš 
Hirosimos sprogo atominė bom¬ 
ba. Pasekmės buvo balsios. Mies¬ 
tas buvo beveik visai sugriautas, 
žuvo apie 80 tūkstančių žmonių, 
tiek pat buvo sužeista. Japonai 
su siaubu prisimena šią trage¬ 
diją; sprogimo pasekmės ir da¬ 
bar dar atsiliepia. 

Atominio sprogimo metu pra¬ 
sideda grandininė reakcija, da¬ 
los! sunkieji urano ar plutono 
atomai. Susidaro daugiaiu kaip 
šimtas įvairių radioaktyvių me¬ 
džiagų, kurios užteršia aplinką: 
orą, vandeni, dirvą. Be to, spro¬ 
gimą lydi srautai neutronų, ku¬ 
rie paveikia mus supančius daik¬ 
tus, suradioaktyviną juos. 

Atominių elektrinių reakto¬ 
riuose vyksta tas pats procesas, 
tiktai ne žaibiškai, o lėtai. Ir 
todėl sprogimo nebūna. Energi¬ 
ja išsiskiria lėtai ir todėl naudo¬ 
jama žmonių labui. 

Atominiai sprogimai sukėlė 
žmoguje baimės ir nepasitikėjimo 
Jausmą, nes susidarė daug radio¬ 
aktyvių izotopų, buvo užteršta 
aplinka ir padaugėjo jonų spin¬ 
duliavimas, pražūtingai veikęs 
žmogaus organizmą ir organini 
pasauli. 

Mokslininkai, dirbantys ato¬ 
minės energijos naudojimo sri¬ 
tyje, tai ŽTno. Jie imasi priemo¬ 
nių, kad apsaugotų supančią ap¬ 
linką nuo radioaktyvių medžia¬ 
gų ir spinduliavimo. Todėl ra- 
dionuklldai, kurie patenka l gam¬ 
tos aplinką negali sudaryti mak¬ 
simaliai leistinų koncentracijų. 

Jeigu pabuvosite Leningrado, 
Novovoronežo, Kolos ar kitoje 
kurioje atominėje elektrinėje, 
pamatysite, kad jos apsodintos 
medžiais ir gėlėmis. Aplink auga 
sultinga žolė. Nepastebime kenks¬ 
mingo poveikio biologiniame pa¬ 
saulyje supančiame elektrinę. 
Augalai ir medžiai, ypač lapuo¬ 
čiai, žūva tuose rajonuose, kur 
veikia azotinių trąšų gamyklos, 
įvairūs chemijos fabrikai. Be to, 
padidintas bendras radioaktyvu¬ 
mas pastebimas šiluminių elekt¬ 
rinių veikimo rajonuose. JI (ra¬ 
dioaktyvumą) sukelia natūralūs 
izotopai, prasiskverbiantys kar¬ 
tu su dūmais į atmosferą, ir ra¬ 
dioaktyvumas pasirado daug di¬ 
desnis negu palei atomines elek¬ 
trines. Šiluminės elektrinės ter¬ 
šia atmosferą tokiomis kenks¬ 
mingomis cheminėmis priemai¬ 
šomis kaip sieros dioksidas, azo¬ 
to oksidas ir dioksidas. Jų nėra 
atominių elektrinių veikimo ra¬ 
jonuose. Taigi, galima pasakyti, 
kad atominės elektrinės veikia 
labai švariai ir nepavojingos 
žmonėms gyvenantiems šalia Jos. 
Ir tai yra rezultatas to didelio 
darbo, kuri dirba mokslininkai, 
kovodami už gamtos aplinkos 
švarą. 

Tačiau vis dėlto problemų 
yra, nors Jos aktualios ne vienai 


kuriai atominei elektrinei. Tai — 
globalinės problemos; Jas spren¬ 
džia viso pasaulio mokslininkai. 
Atominės elektrinės dirbdamos 
išmeta l atmosferą Inertines du¬ 
jas: argoną, ksenoną, kriptoną. 
Kriptoną dideliais kiekiais išme¬ 
ta branduolinio kuro perdirbimo 
gamyklos. 

Radioaktyvios dujos argonas 
ir kreonas greitai suyra aplinko¬ 
je. Jos išsilaiko neilgai. Kripto- 
nas skyla vienuolika metų, to¬ 
dėl atmosferoje išsilaiko gana il¬ 
gai ir kaupiasi. Juk atominė 
energija pasaulyje irgi kaupiasi, 
ir reikia manyti, ateinančio am¬ 
žiaus pradžioje ji taps dominuo¬ 
jančiu energijos šaltiniu. Krip- 
tonas skildamas jonizuoja orą. 
Ateinančio šimtmečio pradžioje 
jo gali susikaupti labai daug. 
apskaičiuota, kad virš vandeny¬ 
nų XXI amžiaus pradžioje oras 
bus jonizuotas 40 procentų. Tai 
turės įtakos elektriniam laukui, 
taip pat kritulių kiekiui, jų pas¬ 
kirstymui visame pasaulyje ir 
kitiems geofiziniams reiškiniams.* 
Kaip išvengti nenorimų pasek 
mių? Šią problemą sprendžiaj^ 
mokslininkai. 4 

Aktuali ir gamybinių atominė^ 
elektrinės atliekų laidojimo prob- Ėk 
lema. Mes galime jas saugiai pa- w 
laidoti 50-čial metų, tačiau atei¬ 
tis reikalauja apmąstymų ir pa¬ 
stangų. 

Ignalinos atiminės elektrinės 
švaraus veikimo problemą spren¬ 
džia Lietuvos Mokslų Akademi¬ 
jos instituto kolektyvai. tame 
tarpe ir mūsų fizikos instituto 
kolektyvas. Netoli nuo statomos 
atominės elektrinės, šalia Va- 
slllšklų kaimo įsikūrė geofizinė 
abservatorlja, kuri kol kas nag¬ 
rinėja foninius radioaktyvius at¬ 
mosferos užteršimus, o paskui 
tirs pakitimus, kurių galima su¬ 
laukti paleidus atominę elektrinę. 
Institutas turi mobilą laboratori¬ 
ją, Inertinių radioaktyvių dujų 
koncentracijos atomnės elektrinės 
veikimo apylinkėse tyrimui. Ins 
tiluto darbuotojai paruošė radio^^ 
aktyvių jodu, atsirandančių re|B 
aktoriuje ir galinčių patekti 
aplinką, tyrimų metodiką. 

Lietuvos botanikai Ignalinos^k 
rajone ir Drūkšių ežere tiria už-^^ 
terštą radionuklidais augaliją. 

Šie tyrimai bus tęsiami. Įkurta 
ir komplektuojama saugios radi¬ 
acijos tarnyba Ignalinos atomi¬ 
nėje elektrinėje. Imamasi visų 
atsargumo priemonių, net dides¬ 
nių negu kitose atominėse 
elektrinėse. Todėl mes tikime, 
kad Ignalinos apylinkėse augs 
sultinga žolė, medžiai, gėlės, 
skambės vaikų juokas. Ir taip bus 
visada. 

B. STYRO 
Lietuvos TSR MA narys- 
korespondentas, fizikos- 
matematikos daktaras, 

profesorius, fizikos instituto 
direktoriaus pavaduotojas 

